Прегледајте информације као што су подешавања камере и хистограм, геолокација и датум.
Tiffany Antopolski
tiffany.antopolski@gmail.com
Фабијана Симоеш
fabianapsimoes@gmail.com

Creative Commons Share Alike 3.0

# Прегледајте детаљне информације о слици

Слике снимљене дигиталним фото-апаратима се чувају са мноштвом додатних информација уграђених у њих, као што су датум снимања, подешавања експозиције која су коришћена на камери и, в неким случајевима, чак и место где је слика снимљена.

Ова тема вам показује како да приступите овим информацијама.

# Прикажите датум у траци стања

Можете приказати датум када је слика снимљена у траци стања на дну прозора.

Да бисте приказали траку стања, притисните дугме менија у горњем десном углу прозора и изаберите Прикажи Трака стања.

Затим притисните дугме менија у горњем десном углу прозора, изаберите Подешавања и идите на картицу Прикључци. Затим означите Датум у траци стања.

# Детаљни Exif подаци

Детаљне информације сачуване уз дигиталне фотографије називају се Exif подаци. Можете их прегледати инсталирањем прикључка за прегледач слика.

Да бисте омогућили ову функцију, потребно је да имате инсталиране eog-plugins.

Ако је пакет eog-plugins инсталиран, притисните дугме менија у горњем десном углу прозора, изаберите Подешавања и идите на картицу Прикључци. Затим означите Exif приказ и затворите прозорче.

Притисните дугме менија у горњем десном углу прозора и изаберите Прикажи Бочна површ да бисте видели подешавања камере коришћена за снимање фотографије. Да бисте такође видели хистограме који приказују равнотежу боја и светла/сенке на слици, изаберите Exif приказ у картици Прикључци и кликните на Подешавања. Означите хистограме које желите да видите, наведене под Хистограм.

Подешавања камере коришћена за снимање фотографије можете видети и у траци стања. Изаберите Exif приказ у картици Прикључци и кликните на Подешавања. Означите Прикажи подешавања камере у траци стања.

# Прикажите мапу локације фотографије

Неки фото-апарати могу да приложе податке о геолокацији (геоознаке) дигиталним фотографијама. Геоознаке су обично само ГПС координате (географска ширина и дужина) места на коме је фотографија снимљена.

Да бисте омогућили ову функцију, потребно је да имате инсталиране eog-plugins.

Ако је инсталиран пакет eog-plugins, притисните дугме менија у горњем десном углу прозора, изаберите Поставке и идите на језичак Прикључци. Затим означите Мапа и затворите прозорче.

Притисните дугме менија у горњем десном углу прозора и изаберите Прикажи Бочна површ да бисте приказали мапу.

Мапа ће приказати место на коме је слика снимљена само ако су фотографији приложени подаци о геолокацији. Многи фото-апарати не прилажу податке о геолокацији сликама.